Bobby van Jaarsveld
Pieter van Jaarsveld (rođen 6. ožujka 1987. godine), profesionalno poznat kao Bobby van Jaarsveld, je južnoafrički afrikanerski pop kantautor i glumac. Neki od njegovih hitova su Spieëltjie, Waar is jy, My Alles i drugi.

Rani život
Pieter van Jaarsveld, koji je nadimak "Bobby" dobio od oca, rođen je 6. ožujka 1987. u Paarlu, Zapadni Kaap. On je drugo od troje djece i ima dvije sestre, a jedna od njih, Karlien van Jaarsveld, je također pjevačica. Kao dijete pohađao je sedam osnovnih škola, a potom je maturirao u srednjoj školi Brits.

Karijera

Glazba
Van Jaarsveld je započeo svoju profesionalnu pjevačku karijeru u srednjoj školi kada mu je ponuđeno da snimi album, što je i uradio tijekom završne godine (11. razred). Osvojio je nagradu za Najboljeg debitanta na Huisgenoot Tempo nagradama 2006. godine, nakon tri nominacije na Klein Karoo Nasionale Kunstefeesu, Vonku (lokalni glazbeni magazin) i Huisgenoot Tempo magazinu. Kao pobjednik ove kategorije, Van Jaarsveld je nastupio na Skouspel Extravaganza u Sun Cityju, sa čime je nastavio sve do 2011. godine.

U studenom 2006. godine, Theuns Jordaan Productions nude Van Jaarsveldu ugovor za snimanje. Njegov prvi album, 'n Duisend Ure, izašao je kasnije te godine i njegova prodaja je dostigla gold status. Njegov drugi album, Net Vir Jou, izlazi 2009. godine u produkciji Coleske Artists. Van Jaarsveld je napisao i skladao sve pjesme na albumu. Prodaje albuma su dostigle platinum status unutar prvih osam tjedana, a od tada su dostigle dvostruki platinum status sa 83.000 prodanih primjeraka. Među pjesmama sa albuma su Spieëltjie i Net Vir Jou.

U siječnju 2010. godine, Van Jaarsveld je dobio Viewers' Favourite Artist nagradu za 2009. godinu na DKNT, lokalnom glazbenom programu na DStvu. Iste godine Spieëltjie, pjesma sa njegovog drugog albuma, osvaja nagradu Najbolja afrikaans pjesma na Huisgenot Tempo i Vonk nagradama. Nakon toga je izdao još dva albuma, Wat Geld Nie Kan Koop Nie i Maak 'n Wens 2012., odnosno 2014. godine.

Film i televizija
Van Jaarsveld je igrao vodeću ulogu u afrikaans filmu Liefling – Die Movie, koji je izašao u studenome 2010. godine, u produkciji Hartiwood Studios South Africa, i zaradio je 16 milijuna randa u lokalnom box officeu. Također je imao ulogu u filmu As Jy Sing iz 2013. godine. Od siječnja 2016. godine, Van Jaarsveld je sudac u južnoafričkoj verziji popularne franšize The Voice.

Privatni život 
Van Jaarsveld se izjašnjava kao kršćanin. On i njegova supruga Anna Rheeders, s kojom sve vjenčao u siječnju 2011. godine, imaju dva sina, Siona i Lebena, i kćerku Armani.

Diskografija 
 Duisend Ure (2006)
 Net Vir Jou (2009)
 Wat Geld Nie Kan Koop Nie (2012)
 Maak 'n Wens (2014)
 Die Eerste 10 jaar (2015)

Filmografija
 Liefling – Die Movie (2010)
 As Jy Sing (2013)

Nagrade

Izvori

Vanjske poveznice
 Službena stranica
 Stihovi pjesama Bobbyja van Jaarsvelda 
 Bobby van Jaarsveld na YouTubeu
 
 
 Bobby na Instagramu

Glazbeni spotovi

Rođeni 1987.
Južnoafrički pjevači
Afrikanerski pjevači